**Muzej grada Zagreba**

**Opatička ulica 20**

**10000 Zagreb**

Temeljem članka 33. Statuta Muzeja grada Zagreba, Muzej grada Zagreba raspisuje

**NATJEČAJ**

**DOMAR/ICA**

* 1 izvršitelj/ica
* radni odnos na određeno, puno radno vrijeme do povratka zamjenjivanog radnika s bolovanja

**Uvjeti za zasnivanje radnog odnosa:**

* srednja stručna sprema tehničkog usmjerenja, odnosno završena srednja strukovna škola metaloprerađivačke, drvodjelske, elektrotehničke ili srodne struke
* položen vozački ispit B kategorije

**Opis poslova radnog mjesta:**

* obavlja tekuće i izvanredne poslove iz svoje struke na održavanju Muzeja i izdvojenih objekata kojima muzej upravlja
* obavlja popravke manjih oštećenja i kvarova
* kontrolira ispravnost vrata i prozora radi fizičke zaštite objekata
* brine o prohodnosti hodnika, stubišta i ostalih komunikacijskih prostora u Muzeju i dislociranim objektima kojima muzej upravlja
* obavlja preseljenja namještaja i drugog inventara u radnim prostorima
* nadzire ispravnost funkcioniranja kanalizacijske mreže i uklanjanja neispravnosti
* brine o ispravnosti vodovodnih instalacija i sanitarnih prostora, instalacija hidranta
* brine o ispravnosti drugih instalacija u Muzeju i izdvojenim objekatima kojima Muzej upravlja
* uključuje i isključuje postrojenja klimatizacijskog sustava i sustava centralnog grijanja
* očitava brojila potrošnje električne energije, vode i plina u Muzeju i izdvojenim objektima kojima Muzej upravlja
* sudjeluje kao tehnička pripomoć prilikom realizacije raznih muzejskih programa
* obavlja ličilačke i druge pomoćne radove u Muzeju i izdvojenim objekatima kojima Muzej upravlja
* brine o provedbi odvajanja otpada i sanaciji otpada u skladu s propisima
* sudjeluje u prijevozu muzejske građe
* sudjeluje u tehničkoj podršci tijekom revizija građe muzejskih zbirki
* sudjeluje u čišćenju snijega te uređenju okoliša i zelenih površina oko muzejskih objekata
* sudjeluje u odvozu, pohranjivanju ili otpisu suvišnog materijala
* dostavlja publikacije do skladišta
* dostavlja potrošni materijala i službene pošiljke materijala za rad zaposlenicima kojima su namijenjene
* sudjeluje u organizaciji transporta i u transportu muzejskih predmeta
* sudjeluje u pripremama, tehničkom postavljanju i raspremanju povremenih izložbi, stalnog postava i drugih događanja u muzeju
* sudjeluje u realizaciji različitih programskih aktivnosti
* obavlja i druge poslove utvrđene Zakonom o muzejima, Statutom i drugim općim aktima Muzeja, prema nalogu voditelja službe održavanja objekata, tajnika i ravnatelja, a u domeni svoje struke, obrazovanja i kompetencija
* odgovara Suradniku za tehnićke poslove, opremanje i održavanje objekata, pomoćniku ravnatelja i ravnatelju.

Na natječaj se pod ravnopravnim uvjetima mogu javiti osobe oba spola, a izrazi u muškom rodu koji se koriste u ovom javnom natječaju uporabljeni su neutralno i odnose se na muške i ženske osobe.

U prijavi na natječaj potrebno je navesti osobne podatke podnositelja prijave (ime i prezime, adresu stanovanja, broj telefona te adresu elektroničke pošte). Prijava se podnosi na hrvatskom jeziku te je istu potrebno vlastoručno potpisati.

Uz **vlastoručno potpisanu** prijavu za natječaj kandidati su dužni priložiti:

1. životopis
2. dokaz o stručnoj spremi – svjedodžba o završenom srednjoškolskom obrazovanju
3. elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje ne starije od 3 mjeseca
4. uvjerenje nadležnog suda da se protiv kandidata ne vodi kazneni postupak ili sustavom e-Građani da se protiv kandidata ne vodi kazneni postupak koje ne smije biti starije od 15 dana od podnošenja prijave
5. rodni ili vjenčani list za kandidate kojima osobni podaci nisu identični priloženim dokumentima
6. dokazi o pravu prednosti pri zapošljavanju, ukoliko se pozivaju na to pravo.

Poziv na razgovor kandidati će dobiti putem e-maila.

Ukoliko kandidat ne pristupi razgovoru u zakazano vrijeme, smatra se da je povukao prijavu na natječaj.

Kandidat koji se poziva na pravo prednosti pri zapošljavanju prema posebnim propisima dužan je u prijavi na natječaj priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17,98/19 i 84/21) uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 103. Zakona o hrvatskim braniteljima iz Domovinskog rata i članovima njihovih obitelji, dostupne na poveznici Ministarstva hrvatskih branitelja [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (»Narodne novine« br. 84/21) uz prijavu za natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 49. Zakona o civilnim stradalnicima iz Domovinskog rata, dostupne na poveznici Ministarstva hrvatskih branitelja

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) uz prijavu na javni natječaj dužan je, pored dokaza o ispunjavanju traženih uvjeta, priložiti i dokaz o invaliditetu.

Nepotpune i nepravodobne prijave neće se razmatrati.

Potpunom prijavom smatra se ona koja sadrži sve podatke i priloge navedene u natječaju.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom u povodu natječaja o čemu joj se dostavlja pisana obavijest na adresu stanovanja ili elektroničke pošte koju je naznačila u prijavi.

Rok za podnošenje prijave je 10 (deset) dana od dana objave natječaja.

Prijave na natječaj s potrebnom natječajnom dokumentacijom podnose se u zatvorenoj omotnici, preporučeno ili neposredno , na adresu Muzeja: Muzej grada Zagreba, Opatička ulica 20, 10 000 Zagreb, s naznakom **»Natječaj Domar/ica – ne otvarati«**.

Prijave na natječaj moguće je podnijeti i elektronički putem na e-mail: [natjecaj@mgz.hr](mailto:natjecaj@mgz.hr)

O rezultatima javnog natječaja kandidati će biti obaviješteni u roku od 45 (četrdesetpet) dana od dana isteka roka za podnošenje prijava.

Odluka o rezultatima bit će objavljena na mrežnim stranicama Muzeja grada Zagreba sukladno članku 10. stavku 1. točki 10. Zakona o pravu na pristup informacijama (Narodne novine broj 25/13 i 85/15).

Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na natječaj, prikupljaju se i obrađuju isključivo za potrebe provedbe javnog natječaja.

Prijavom na natječaj kandidati su izričito suglasni da Muzej grada Zagreba i Grad Zagreb kao voditelji obrade mogu prikupljati, koristiti i dalje obrađivati podatke u svrhu provođenja natječajne procedure, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119, i Zakona o provedbi Opće uredbe o zaštiti podataka (Narodne novine broj 42/18).

Natječaj traje od 12.03.2025. do 22.03.2025. godine.

ravnateljica Muzeja grada Zagreba

dr. sc. Aleksandra Berberih Slana